Na osnovu člana 23. Statuta općine Žepče, člana 53. Poslovnika općinskog vijeća/"Sl.glasnik općine Žepče", broj: 04/09/, Općinsko vijeće na svojoj 32. sjednici održanoj 28.01.2020.godine, je donijelo:

PROGRAM RADA

OPĆINSKOG VIJEĆA ŽEPČE ZA 2020.GODINU

I-UVOD

U skladu s pravima i obavezama predviđenim Ustavom, zakonom, Statutom općine Žepče /u daljem tekstu Statut/i Poslovniku Općinskog vijeća Žepče, /u daljem tekstu Poslovnik/ Općinsko vijeće Žepče /u daljem tekstu Vijeće/ utvrđuje Program rada za period januar-decembar 2020.godine.

Program rada Vijeća utvrđuje poslove i zadatke Vijeća, njihov osnovni sadržaj i način izvršavanja, ciljeve, aktivnosti i djelovanje u skladu sa svojim nadležnostima i djelokrugom poslova i zadataka.

Općinsko vijeće će u 2020.godini, poštujući proceduru propisanu Poslovnikom, uzimati u razmatranje nacrte i prijedloge odluka i drugih akata ovlaštenih predlagača.

Pored zadataka iz nadležnosti Vijeća ovim Programom će biti obuhvaćene teme o aktuelnim životnim pitanjima građana.

Općinsko vijeće će razmatrati pitanja kao što su izbor i imenovanja, donošenje određenih akata i rješenja iz oblasti prostornog uređenja, imovinsko pravne oblasti, kao i akata koje predloži Načelnik Općine.

S ciljem sagledavanja stanja u određenim oblastima iz nadležnosti Vijeća i preduzimanja mjera za poboljšanje u tim oblastima, Programom je planirano i razmatranje informacija i izvještaja.

Vijeće će razmatrati i druga pitanja koja nisu predviđena ovim Programom rada a za njihovim razmatranjem se ukaže potreba.

II - SADRŽAJ PROGRAMA

Općinsko vijeće Žepče u 2020.godini razmatrat će slijedeća pitanja:

**A/ U periodu januar-april**

- Izvještaj o radu Općinskog vijeća za period VII-XII 2019.

 Obrađivač: Predsjedavajući i Sekretar Vijeća

 Rok: januar 2020.

-Prijedlog Programa rada Općinskog vijeća za 2020.godinu

 Obrađivač: Predsjedavajući i Sekretar Vijeća

 Rok: januar 2020.g.

- Izvještaj o radu Komisije za procjenu prometne vrijednosti nekretnina za 2019.g.
Obrađivač: Predsjednik Komisije

 Rok: januar 2020.g.

- Informacija o stanju bezbjednosti lica i imovine na području općine Žepče za 2019.g.
Obrađivač: PU Žepče

Rok: januar 2020.g.

-Izvještaj o realizaciji PSA Ugovora o vodnim uslugama
 Obrađivač: Služba za gospodarstvo i financije
 Rok: januar 2020.g.

-Prijedlog odluke o osnovnoj školi
 Obrađivač: Služba za opću upravu i društvene djelatnosti

 Rok: januar 2020.g.

-Prijedlog odluke o izradi Programa kapitalnih investicija 2020/2024. god.

 Obrađivač: Služba za gospodarstvo i financije

 Rok: januar 2020.g.

-Prijedlog odluke o pretpostavkama, načelima i načinu izrade PKI 2020/2024. god.
 Obrađivač: Služba za gospodarstvo i financije

 Rok: januar 2020.g

-Prijedlog odluke o utvrđivanju cijene vode po MEG projektu, a u skladu sa odredbama potpisanog PSA Ugovora

 Obrađivač: Služba za gospodarstvo i financije

 Rok: januar 2020.g

-Informacija o radu Biroa za zapošljavanje za 2019.g.

Obrađivač: Direktor

Rok: februar 2020.g.

-Izvještaj o implementaciji Akcionog plana za 2019.godinu i usvajanje Akcionog plana za 2020.g.

 Obrađivač: RAŽ Žepče

 Rok: februar 2020.g.

- Izvještaj o radu Općinskog načelnika i radu općinskih službi za upravu za 2019.g.
Obrađivač: Općinski načelnik i Službe za upravu

 Rok: februar 2020.g

-Izvještaj o radu Općinskog pravobranilaštva Žepče za 2019.godinu

Obrađivač: Općinski pravobranitelj

 Rok: februar 2020.g.

-Prijedlog Odluke o određivanju prosječne cijene m2 korisne stambene površine za 2020.g.

 Obrađivač: Služba za graditeljstvo i prostorno uređenje

 Rok: februar 2020.g.

-Izvještaj o radu LEF-a za 2019.godinu
 Obrađivač: RAŽ
 Rok: februar 2020.g.

-Svečana Akademija povodom Dana nezavisnosti BiH
 Obrađivač: Predsjedavajući O V

 Rok: februar 2020.g.

-Prijedlog odluke o izmjeni odluke o javnim parkiralištima na području općine Žepče
 Obrađivač: Služba za gospodarstvo i financije

 Rok: mart 2020.g

-Izvršenje Budžeta općine Žepče za 2019.godinu

 Obrađivač: Općinski načelnik i Služba za gospodarstvo i finansije

 Rok: mart 2020.g.

- Izvještaj o radu RAŽ-a za 2019.godinu
Obrađivač: RAŽ Žepče

Rok: mart 2020.g.

-Izvještaj o izvršenju lokalnog plana zapošljavanja za 2019.godinu i Godišnji plan za 2020.g.

 Obrađivač: RAŽ Žepče

 Rok: mart 2020.

-Usvajanje Akcionog plana za 2020.godinu (PKI 2020.-2024.)

 Obrađivač: RAŽ

 Rok:mart 2020.g.

-Izvještaj o radu i finansijskom poslovanju JU "Opća biblioteka" Žepče za 2019.g.
 Obrađivač: Rukovodstvo /direktor i Upravni odbor/

 Rok: mart 2020.g.

-Izvještaj o radu i finansijskom poslovanju JU ''Dom zdravlja sa stacionarom''Žepče za 2019.g.

 Obrađivač: JU ''Dom zdravlja sa stacionarom''Žepče

 Rok:mart 2020.g.

-Izvještaj o rezultatima istraživanja ''Ispitivanje zadovoljstva građana radom javne uprave i radom

 Općinskog vijeća''

 Obrađivač: Služba za opću upravu i društvene djelatnosti

 Rok:mart 2020.g.

-Usvajanje plana rada Općinske uprave Žepče za 2020.godinu

 Obrađivač:Općinski načelnik

 Rok:mart 2020.g.

-Izvještaj o radu i finansijskom poslovanju JP "Komunalno" Žepče za 2019.g.

 Obrađivač: JP ''Komunalno'' Žepče

 Rok: april 2020.g.

- Izvještaj o radu i finansijskom poslovanju JU ''Dom kulture'' Žepče za 2019.g.

 Obrađivač: direktor i Upravni odbor

 Rok: april 2020.g.

-Izvještaj o radu i finansijskom poslovanju JU ''Centar za socijalni rad'' Žepče za 2019.g.

 Obrađivač: direktor i Upravni odbor

 Rok: april 2020.g.

-Izvještaj o radu i finansijskom poslovanju JZU "Gradska apoteka" Žepče za 2019.g.

 Obrađivač: direktor i Upravni odbor

 Rok: april 2020.g.

- Prijedlog plana upisa učenika za školsku 2020-2021.g.
Obrađivač: Služba za opću upravu i društvene djelatnosti i LEF
Rok: april 2020.g.

-Finansijski izvještaj za period januar-mart 2020.g.

 Obrađivači: Općinski načelnik i Služba za gospodarstvo i finansije

 Rok: april 2020.

- Informacija o zimskom održavanju puteva za 2019.g.
 Obrađivač: Služba za gospodarstvo i finansije

Rok: april 2020.g.

-Informacija o realizaciji zaključaka sa prethodnih sjednica Općinskog vijeća

 Obrađivači: pomoćnici Općinskog načelnika

Rok: april 2020.g.

**B/U periodu maj – avgust**

-Informacija o radu mjesnih zajednica na području općine Žepče

 Obrađivač:Služba za opću upravu i društvene djelatnosti

 Rok:maj 2020.g.

* Informacija o stanju NUS-a i MES-a za 2019.g.
Obrađivač: Služba za civilnu zaštitu i vatrogasna postrojba
Rok: maj 2020.g.

-Informacija o radu udruženja

 Obrađivač: Služba za opću upravu i društvene djelatnosti

 Rok: maj 2020.g.

-Prijedlog odluke o izmjenama i dopuni odluke o javnim priznanjima općine Žepče
 Obrađivač: pedsjedavajući i sekretar Općinskog vijeća

 Rok: maj 2020.g

-Prijedlog odluke o sigurnosti prometa na području općine Žepče
 Obrađivač: Služba za gospodarstvo i financije
 Rok: juni 2020.g.

-Izvještaj o implementaciji odluke o komunalnoj naknadi

 Obrađivač: Služba za gospodarstvo i financije

 Rok: juni 2020.g.

-Informacija o stanju sporta i sportskih klubova na području općine Žepče za 2019.g.

 Obrađivač:Sportski savez i Služba za opću upravu i društvene djelatnosti

 Rok:juli 2020.g.

-Izvještaj o radu Općinskog vijeća i stalnih radnih tijela za period I-VI.2020.g.
 Obrađivač: Predsjedavajući O V i predsjednici Komisija

Rok: juli 2020.g.

-Informacija o realizaciji zaključaka sa prethodnih sjednica Općinskog vijeća

 Obrađivači: pomoćnici Općinskog načelnika

 Rok: juli 2020.g.

**C/ U periodu septembar – decembar**

-Prijedlog odluke o komunalnim taksama
 Obrađivač: Služba za gospodarstvo i financije
 Rok: septembar 2020.g

* Izvještaj o izvršenju Budžeta općine Žepče za period I-VI 2020.g.
Obrađivač: Općinski načelnik i Služba za gospodarstvo i finansije
Rok: septembar 2020.g.
* Prijedlog Odluke o dodjeli javnih priznanja Općine Žepče za 2020.godinu
Obrađivač: Komisija za izbor i imenovanje

Rok: septembar 2020.g.

* Svečana sjednica povodom 14.10. Dana Općine
Obrađivač: Predsjedavajući OV, Općinski načelnik i Sekretar
Rok: oktobar 2020.g

- Izvještaj o radu osnovnih i srednjih škola za školsku 2019/2020.g.

Obrađivač: Služba za opću upravu i društvene djelatnosti i direktori škola

Rok: oktobar 2020.g.

-Finansijski izvještaj za period januar-septembar 2020.

 Obrađivači: Općinski načelnik i Služba za gospodarstvo i finansije

 Rok: novembar 2020.g.

- Nacrt Budžeta općine Žepče za 2021.godinu

Obrađivač: Općinski načelnik i Služba za gospodarstvo i finansije

Rok: novembar 2020.g.

-Nacrt Odluke o izvršenju Budžeta općine Žepče za 2021.godinu

 Obrađivač: Služba za gospodarstvo i finansije

 Rok: novembar 2020.g.

-Izvještaj savjetnika za stručno-pedagoški nadzor osnovnog i srednjeg obrazovanja općine Žepče za šk. 2019/2020

 Obrađivač: Savjetnici

 Rok: novembar 2020.g.

- Svečana akademija povodom Dana državnosti
Obrađivač: Predsjedavajući O V

Rok: novembar 2020.g.

- Prijedlog Budžeta općine Žepče za 2021.g.

Obrađivač: Općinski načelnik i Služba za gospodarstvo i finansije

Rok: decembar 2020.g.

-Prijedlog Odluke o izvršenju Budžeta općine Žepče za 2021.godinu

 Obrađivač:Služba za gospodarstvo i finansije

 Rok:decembar 2020.g.

- Izvještaj o radu OV za period VII –XII. 2020.godine
Obrađivač: Predsjedavajući O V i Sekretar O V

 Rok: decembar 2020.g.

- Nacrt programa rada Općinskog vijeća za 2021.godinu
Obrađivač: Predsjedavajući O V i Sekretar O V
Rok: decembar 2020.g.

-Informacija o realizaciji zaključaka sa prethodnih sjednica Općinskog vijeća

 Obrađivači: pomoćnici Općinskog načelnika

 Rok: decembar 2020.g.

Kolegij Općinskog vijeća Žepče je saglasan da u saradnji sa Misijom OSCE u 2020.godini poboljšava:

* provođenje preporuka usaglašenih sa Misijom OSCE u BiH o unapređenju

komunikacijske, učesničke i nadzorne funkcije Vijeća

* razmatranje provođenja aktivnosti u zajednici s ciljem promocije i jačanja društvene

povezanosti u Općini Žepče

III - RADNA TIJELA OPĆINSKOG VIJEĆA

Stalna radna tijela Općinskog vijeća će kontinuirano razmatrati akte i materijale iz sadržaja Programa, davati mišljenja Općinskom vijeću, odnosno vršiti poslove koji su im određeni Poslovnikom o radu Općinskog vijeća.

IV - MJERE ZA IZVRŠAVANJE PROGRAMA

Obrađivači materijala koji su predviđeni ovim programom dužni su se pridržavati rokova iz ovog programa i rokova koje im odredi Općinski načelnik, kao i procedure donošenja odluka propisane Poslovnikom Općinskog vijeća Žepče.

Pripremljene materijale predlagač je obavezan dostaviti najkasnije 15 dana prije održavanja sjednice Vijeća, na kojoj je planirano razmatranje određenog pitanja, kako bi mogli u roku predviđenim Poslovnikom Općinskog vijeća dostaviti materijal vijećnicima.

U pripremi propisa i akata mora se ispoštovati utvrđeni postupak uz obavezno obrazloženje, koje treba da sadrži pravi osnov za donošenje, razloge donošenja, načela na kojima treba da se urede određena pitanja u odgovarajućoj oblasti, finansijska i druga sredstva potrebna za provođenje odluke ili općeg akta i način njegovog obezbjeđenja.

Obrađivač materijala će materijale obrađivati stručno, kvalitetno i sa prijedlogom zaključaka koji će odražavati sadržaj materijala i koji će omogućiti provođenje zaključaka.

Predsjedavajući Vijeća će voditi računa o provođenju Programa obavještavanjem Obrađivača 30 dana prije o planiranom stavljanju pojedinih tačaka na sjednicu Vijeća.

Broj:01-04-12/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 38. Statuta Općine Žepče (''Službeni glasnik Općine Žepče'', broj:04/09), Općinsko vijeće na 32. sjednici održanoj 28.01.2020.godine, donosi

O D L U K U

o usvajanju modela za

utvrđivanje cijene vode

I

 Općinsko vijeće određuje da će se cijena usluga vodo-snabdijevanja utvrđivati po MODELU 2, prema potpisanom Ugovoru o pružanju javnih vodnih usluga (PSA) iz MEG projekta, po kojemu troškove održavanja vodovodne mreže financiraju svi korisnici u istoj mjeri.

II

Sukladno tački I cijenu vode čine:

1. Fiksni dio, a obuhvata troškove održavanja vodne mreže i održavanja vodomjera,
2. Varijabilni dio, a odnosi se na cijenu utrošaka vode po 1m3.

III

Ova Odluka stupa na snagu s danom donošenja i objavit će se u Službenom glasniku Općine Žepče.

Broj: 01-21-11/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 38. Statuta Općine Žepče (''Službeni glasnik Općine Žepče'', broj:04/09), Općinsko vijeće na 32. sjednici održanoj 28.01.2020.godine, donosi

O D L U K U

o izmjeni Odluke

broj: 01-25-119/07 od 18.10.2007.godine

I.

Mijenja se član 1., stavak 1. gore navedene Odluke koji glasi: „cijena vode za poslovne subjekte povećava se i iznosi 2,40 KM po m3 pitke vode bez PDV-a“, i glasit će: „cijena vode za poslovne subjekte iznosi 2,40KM sa uračunatim PDV-om po m3 pitke vode“.

II

Ova Odluka stupa na snagu s danom donošenja, a primjenjivat će se od 01.01.2020.godine **.**

Broj: 01-21-14/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

 Na osnovu člana 23. Statuta Općine Žepče (''Službeni glasnik Općine Žepče'', broj:04/09), Općinsko vijeće na svojoj 32.sjednici od 28.01.2020.godine, d o n o s i

 **O D L U K U**

o izradi Programa kapitalnih investicija Općine Žepče za period 2020-2024.godine

 Član 1.

 Ovom Odlukom se određuje izrada Programa kapitalnih investicija (u daljnjem tekstu: PKI) Općine Žepče za period 2020-2024.godine.

 Član 2.

 Općinsko vijeće obvezuje Općinskog načelnika da razradi i predloži, u formi nacrta i prijedloga PKI, do 30.06.2020.godine.

 Općinski načelnik će imenovati Koordinacioni tim (u daljnjem tekstu:Tim) za izradu PKI i utvrditi će poslove članova Tima, plan i dinamiku rada, sukladno sa smjernicama za izradu PKI Općine Žepče.

 Tim iz prethodnog stavaka se sastoji od stručnih djelatnika zaposlenih u općinskoj upravi i Razvojnoj agenciji Žepče, predstavnika povjerenstava Općinskog vijeća, privatnog sektora, članova LEF-a, predstavnika lokalnih udruga i Općinskog načelnika.

 Član 3.

 Ova Odluka stupa na snagu danom donošenja i objaviće se u Službenom glasniku Općine Žepče.

Broj: 01-04-15/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta Općine Žepče (''Službeni glasnik Općine Žepče'', broj 04/09.), Općinsko vijeće na svojoj 32. Sjednici održanoj 28.01.2020.godine, d o n o s i

 **O D L U K U**

 o pretpostavkama, principima i načinu izrade Programa kapitalnih

 Investicija Općine Žepče za period 2020-2024.godina

 Članak 1.

 **Opće pretpostavke**

1)Program kapitalnih investicija predstavlja višegodišnji plan razvoja općine i poboljšanja standarda u sferi upravljanja javnim dobrima općine. Njegov cilj je utvrditi, u okvirima važećih zakonskih propisa i na osnovu organizacijskih i financijskih mogućnosti, visinu dugoročnih izdataka za organiziranu izgradnju, modernizaciju i poboljšanje tehničke i društvene infrastrukture općine. Program također predstavlja osnovni mehanizam koordinacije procesa realizacije investicija.

2)Principi i kriteriji za ocjenjivanje investicijskih projekata će uzimati u obzir slijedeće:

 - Potrebu dosljednog poboljšanja kvaliteta života građana,

 - Neophodnost unapređenja uvjeta za funkcioniranje gospodarstva na području općine,

 - Kulturne, ekološke i prostorne ovjete koje općina postavlja,

 - Utjecaj predložene investicije na raliziranju strateških planova općine,

 - Utjecaj procesa realiziranja Programa na poticanje sveopćeg razvoja općine i na privlačenje inozemnog investicijskog kapitala.

3)Pri donošenju odluka o uključivanju pojedinih projekata u Program kapitalnih investicija, prednost će imati investicije:

* Čije je raliziranje neophodno kako bi se ispunili zakonski uvjeti,
* Koje su započete i čiji je nastavak neophodan kako bi se projekt završio,
* Koje omogućuju povećanje broja novih radnih mjesta,
* Koje omogućuju smanjenje tekućih budžetskih izdataka kroz smanjenje troškova održavanja ili obima posla ili doprinose rastu općinskih prihoda,
* Koje osiguravaju ili unapređuju pružanje usluga znatnom broju građana,
* Koje ispunjavaju očekivanja javnosti i koje su sukladne strateškim planovima općine.

4)Kriterije rangiranja investicijskih projekata i principe za njihovo bodovanje će usvojiti Općinsko vijeće u formi Odluke.

5)Konačna lista investicijskih projekata, prema prihvaćenim kriterijima, će u okviru Programa kapitalnih investicija biti prilagođena, u svom financijskom nivou, slijedećem:

* Višegodišnjoj projekciji općinskih prihoda,
* Višegodišnjoj procjeni općinskih tekućih troškova,
* Stanju raspoloživih sredstava, za svaku godinu posebno, kao i dugoročno,
* Koncepciji financiranja investicija uz pomoć instrumenata zaduživanja (prije svega, preferencijalnih kredita, općinskih i prihodnih obveznica i investicijskih kredita),
* Mogućnostima financiranja investicija iz vanjskih izvora kapitala, kao što je javno-privatno partnerstvo.

Članak 2.

**Principi za razrađivanje Programa kapitalnih investicija**

Program kapitalnih investicija će biti:

* Petogodišnji program,
* Program progresivnog karaktera, što znači da će nakon realiziranja projekata predviđenih za prvu godinu biti dopunjavan projektima za novu, petu godinu, koja zaokružuje Program. Istovremeno, ukoliko bude potrebno, biće ažuriran za naredne četiri budžetske godine,
* Usvojen od strane Općinskog vijeća prije usvajanja Budžeta za narednu godinu,
* Osnova za izradu investicijskog aneksa Budžeta za naredne godine,
* Program koji će obuhvatati općinske investicije u vrijednosti preko 10.000,00 KM koje provode općinski uredi i organizacione jedinice (novi građevinski i tehnički poduhvati, ulaganje u rekonstrukciju / obnovu, investicije u cilju modernizacije, investicijska kupovina, poboljšanje),
* Pripreman na osnovu jedinstvenog obrasca tzv. Prijedloga za investiranje, dostavljenog u formi koju odredi Općinski načelnik,
* Program će pripremiti vijećnici, službe i odjeli u općini, Razvojna agencija Žepče, gospodarstvenici, nevladine organizacije.

Članak 3.

**Izrada Programa kapitalnih investicija**

Rad na Programu će predvoditi Koordinacioni tim, kojeg će imenovati Općinski načelnik, u suradnji sa odjelima i organizacionim jedinicama općine, osobito sa Službom za gospodarstvo i financije i Razvojnom agencijom Žepče koja pruža tehničke usluge koordinacionom timu.

Općinski načelnik će imenovati sastav Koordinacionog tima za rad na Programu i odrediti okvir kompetencija članova Tima. Ovaj Tim će činiti Općinski načelnik i zaposleni u općinskoj upravi, Razvojnoj agenciji Žepče, predstavnici nevladinih organizacija, predstavnici gospodarstvenika, predstavnici Općinskog vijeća.

Tim će utvrđivati listu investicijskih projekata prihvaćenih za preliminarnu analizu, bodovati pojedinačne projekte, rangirati ih prema broju bodova, kao i proslijediti Program kapitalnih investicija Općinskom načelniku. Lista prioritetnih investicija, kako novih, tako i onih koje se nastavljaju od ranije, nakon što je Općinski načelnik usvoji, će biti osnova za izradu nacrta Programa i prosljeđivanje Općinskom vijeću na usvajanje.

Općinski načelnik će u formi Odluke odrediti Plan i dinamiku rada na Programu, za vremenski period od 2020. do 2024.godine.

Članak 4.

**Pregled odluka u procesu izrade Programa kapitalnih investicija**

Tijekom izrade Programa kapitalnih investicija, Općinski načelnik donosi i usvaja slijedeće odluke i pravilnike:

* Odluka o imenovanju Koordinacionog tima za izradu PKI,
* Pravilnik o radu Koordinacionog tima-usvaja Koordinacioni tim na prvoj sjednici,
* Odluku o načelu i načinu podnošenja Prijedloga za investiranje za Program kapitalnih investicija,
* Formu Javnog poziva za dostavljanje Prijedloga projekata za investiranje za PKI 2020-2024.gine (priprema Koordinacioni tim, a usvaja i raspisuje Općinski načelnik).

Tijekom izrade Programa kapitalnih investicija, Općinsko vijeće donosi slijedeće odluke:

* Odluka o pretpostavkama, principima i načinu izrade Programa kapitalnih investicija Općine Žepče,
* Odluka o kriterijima rangiranja investicionih projekata za izradu Programa kapitalnih investicija Općine Žepče,
* Odluka o usvajanju Programa kapitalnih investicija,
* Odluka o načinu i proceduri ažuriranja Programa kapitalnih investicija,

 Članak 5.

**Medijska kampanja**

Medijska kampanja se provodi u cilju informiranja građana o namjeri stvaranja Programa kapitalnih investicija, i poticanja građana da na prikladan način izraze svoje konkretne investicione potrebe. Medijska kampanja će se provoditi prema komunikacijskom planu koji će pripremiti Koordinacioni tim za izradu Programa kapitalnih investicija.

 Članak 6.

Ova Odluka stupa na snagu danom donošenja i objaviće se u Službenom glasniku Općine Žepče.

Broj: 01-04-17/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta Općine Žepče (Službeni glasnik Općine Žepče'', broj 04/09), Općinsko vijeće Žepče, na svojoj 32. sjednici održanoj 28.01.2020.godine, d o n o s i

 O D L U K U

 o načinu i proceduri ažuriranja Programa kapitalnih investicija Općine Žepče

 Članak 1.

 Ovom Odlukom se utvrđuje način i procedura ažuriranja Programa kapitalnih investicija Općine Žepče (u daljem tekstu PKI).

Članak 2.

 Program kapitalnih investicija Općine Žepče se izrađuje za petogodišnje razdoblje od 2020. do 2024.godine i ažurirati će se svake godine do 30.studenog / novembra u godini koja prethodi proračunskoj godini, na način da svako naredno izdanje PKI obuhvata petogodišnji investicijski Program.

 PKI je temelj za izradu kapitalnog dijela Budžeta za svaku narednu budžetsku godinu, koji će Općinsko vijeće Žepče usvajati na godišnjoj razini u okviru tekućeg Budžeta.

Članak 3.

 U okviru procesa ažuriranja PKI, izradiće se Godišnji plan infrastrukturnog razvoja za svaku narednu budžetsku godinu, izvješće o provođenju PKI na godišnjem nivou.

Usvojeni Godišnji plan infrastrukturnog razvoja za svaku narednu budžetsku godinu biće sastavni dio Akcionog plana za provođenje Strategije razvoja Općine Žepče za narednu godinu koji priprema Razvojna agencija Žepče i usvaja ga OV Žepče.

Članak 4.

 Proces ažuriranja PKI provodi Služba za gospodarstvo i financije Općine Žepče u suradnji sa ostalim općinskim Službama, Razvojnom agencijom Žepče i Koordinacionim timom za izradu PKI, sukladno Odluci i Pravilniku o radu Koordinacionog tima.

Članak 5.

 **Do 30. Lipnja / juna** budžetske godine, prikupljaju se prijedlozi za investiranje koji predstavljaju temelj za izradu PKI za narednu budžetsku godinu.

 Prijedlozi za investiranje se prikupljaju iz Baze projekata Općine Žepče kojom upravlja Razvojna agencija Žepče, sukladno Smjernicama za provedbu i praćenje Strategije razvoja Općine Žepče i Procedure vođenja i korištenja Baze projekata Općine Žepče koje su usvojene od strane Općinskog vijeća Žepče, broj: 01-02-28/12.

 Projekti u Bazi projekata Općine Žepče se prikupljaju Javnim pozivom koji se objavljuje sukladno Smjernicama za provedbu i praćenje Strategije razvoja Općine Žepče i Odlukom općinskog Načelnika za prikupljanje projekata za PKI.

 Prijedloge mogu podnositi:

* Građani općine Žepče,
* Općinski načelnik / općinske službe,
* Predstavnici privatnog sektora,
* Mjesne zajednice,
* Nevladine organizacije, udruge, sportske udruge,
* Javne ustanove / javna poduzeća,
* Lokalna razvojna agencija.

 Članak 6.

 Formu obrasca prijedloga za investiranje određuje općinski Načelnik i putem Službi daje informacije o mjestima gdje su ti obrasci dostupni.

 Naredni principi su obvezujući za sve podnositelje prijedloga za investiranje:

* Prijedlog za investiranje može biti podnesen samo u formi u potpunosti ispunjenog obrasca,
* Nepotpuni prijedlozi neće biti razmatrani.

Članak 7.

 **Do 01. Listopada / oktobra**, godine koja prethodi narednoj budžetskoj godini, Služba za gospodarstvo i financije verificira i ažurira postojeću projekciju prihoda i rashoda kao i raspoloživih sredstava u općinskom Proračunu, a zatim određuje raspoloživa sredstva predviđena za posljednju godinu narednog PKI-a.

 Prije priprema narednog Programa kapitalnih investicija, Služba za gospodarstvo i financije u suradnji sa RAŽ-om, treba izraditi analizu mogućnosti inozemnog financiranja investicijskih projekata predloženih za naredni Program.

Članak 8.

 Prijedlog ažuriranog PKI-a, prije usvajanja na sjednici OV Žepče, dostavlja se Lokalnom ekonomskom forumu ( u daljem tekstu: LEF ) Općine Žepče, koje je osnovano s namjerom provođenja javno-privatnog dijaloga na teritoriji općine Žepče. LEF daje mišljenje i preporuke na predloženi dokument i dostavlja ga općinskom Načelniku.

 Članak 9.

 Općinski načelnik priprema prijedlog narednog PKI-a, na temelju obrađenih prijedloga za investiranje i materijala koje je pripremila Služba za gospodarstvo i financije, u suradnji sa Koordinacionim timom za izradu PKI-a i mišljenja LEF-a Općine Žepče, sukladno donesenim Procedurama i Odlukama izrade PKI-a.

 Prijedlog PKI-a će općinski Načelnik podnijeti OV Žepče do 30 novembra godine koja prethodi narednoj budžetskoj godini.

 Članak 10.

 Odluka o usvajanju ažuriranog Programa kapitalnih investicija sadrži slijedeže:

* Investicijske troškove u okviru PKI-a, klasificirane prema budžetskim kriterijama i kodovima, te prema pojedinačnim investicijskim projektima, uzimajući u obzir dinamiku i plan troškova i klasificirane prema izvorima financiranja u ukupnoj visini troškova;
* Troškove obrade dugovanja nastalih u svrhu financiranja investicijskih projekata sadržanih u PKI, troškove na temelju jamstva i garancija koja je dala Općina Žepče da bi se investirali projekti;
* Investicijske programe, po pojedinačnim vrstama i skupinama općinskih projekata, kao i rangiranje investicijskih projekata obuhvaćenim tim programima, uzimajući u obzir odgovarajuća financijska ulaganja.

 Članak 11.

 Nakon što OV Žepče usvoji Odluku o narednom Programu kapitalnih investicija, ona postaje temelj za izradu kapitalnog dijela Nacrta Budžeta za slijedeću budžetsku godinu.

 Članak 12**.**

 Za izvršenje Odluke je zadužen općinski Načelnik.

 Članak 13.

 Ova Odluka stupa na snagu danom donošenja i ista će biti objavljena u ''Službenom glasniku Općine Žepče''

Broj: 01-04-16/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 42. i 50. Zakona o prostornom uređenju i građenju („Službene novine Zeničko-Dobojskog kantona“, broj: 1/14) i članka 23. stavak. 1.alineja 4. Statuta općine („Službeni glasnik općine Žepče“ broj: 4/09) Općinsko vijeće Žepče na 32. sjednici održanoj 28.01.2020.godine, donosi:

**O D L U K U**

**o usvajanju parcijalne izmjene**

**Urbanističkog plana Begov Han**

Članak 1.

Ovom Odlukom pristupa se parcijalnoj izmjeni koja je usvojena Odlukom O.V. objavljena u „Službenom glasniku općine Žepče br. 5/18“ i sastavni je dio Odluke o usvajanju Urbanističkog plana Begov Han br.01-104/96 od 04.03.1996 godine, objavljena u „Službenom glasniku općine Žepče“ br 8/13“, prema zahtjevu Medžlisa islamske zajednice Žepče.

Članak 2.

Parcijalna izmjena Urbanističkog plana Begov Han obuhvata zemljište označeno sa kč. broj: 317/20 i kč. broj: 317/21, upisane u P.L. P.L. 249, K.O Golubina, posjednik Islamska zajednica BiH, Medžlis IZ Žepče, Vakuf džemata Donja Golubinja dijelom 1/1, u svrhu izmjene dimenzija 10,0x10,0m predviđenog vjersko obrazovnog objekta u dimenzije 13,3x10,0m, katnost So+Pr+1/ mahfil (suteren + prizemlje + mahfil)

Članak 3.

Urbanističko-tehnički uvjeti:

-vjersko- obrazovni objekt- ( mesdžid)-

Regulaciona i građevinska linija: regulaciona linija se preklapa sa granicom parcele a građevinska linija od

 od lokalne prometnice je 5,0m, od sjeveroistočne granice parcele 3,0m.

Objekt :vjerski objekt sa svim istacima može se razviti unutar dimenzija 13,3x10,0m

Katnost: So+Pr+1/mahfil ( suteren+ prizemlje+ mahfil)

Karakter objekta: stalni, samostojeći objekt, rađen od čvrstog građevnog materijala kao što su ab. konstruktivni

 sustav povezan sa ab. pločama, ispuna zidova sa zidanim elementima,

Krov: kosi četverovodni krov s padom krovnih ploha do 30°.

Maximalna visinska kota: kota krova ne smije prelaziti visinu od +12,0m mjereno od kote uređenog okolnog

 terena na najnižem dijelu suterena.

Ulaz u objekt: ulaz u prizemlje sa sjeverozapada, u suteren sa jugozapada.

Točan položaj, veličina i oblik objekta sa detaljnim opisima: lokacije, objekta, prikaz građevinske i regulacijske linije riješeni su detaljno u Planu parcelacije.

Članak 4.

PLAN PARCELACIJE - označen brojem: 03-23-4-1681/19 od 14.01.2020.godine, urađen od strane Službe za graditeljstvo i prostorno uređenje općine Žepče, sastavni je dio Urbanističkog plana Begov Han čija je Odluka o usvajanju objavljena u „Službenom glasniku općine Žepče br 8/13“.

Članak 5.

Za provođenje ove Odluke zadužena je Služba za graditeljstvo i prostorno uređenje općine Žepče

Članak 6.

Ova Odluka stupa na snagu danom donošenja, a objavit će se u „Službenom glasniku općine Žepče“.

OPĆINSKO VIJEĆE ŽEPČE

Broj:01-19-10/20 PREDSJEDAVAJUĆI

Žepče, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta općine Žepče i člana 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće na svojoj 32. sjednici održanoj 28.01.2020.godine donosi

Z A K LJ U Č A K

1. Usvaja se Izvještaj o radu Komisije za procjenu prometne vrijednosti nekretnina za period 01.01.2019. do 31.12.2019.godine.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj:01-04-05/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta općine Žepče i člana 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće na svojoj 32. sjednici održanoj 28.01.2020.godine donosi

Z A K LJ U Č A K

1. Usvaja se Program rada Općinskog vijeća za 2020.godinu.
2. Način slanja i sadržaj izvještaja o radu osnovnih i srednjih škola i stručno-pedagoškog nadzora biće dogovoren između pomoćnika Općinskog načelnika Službe za opći upravu i društvene djelatnosti, direktora škole i savjetnika za stručno-pedagoški nadzor
3. Ovaj Zaključak stupa na snagu s danom donošenja i objavit će se u Službenom glasniku Općine Žepče.

Broj:01-04-06/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta općine Žepče i člana 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće na svojoj 32. sjednici održanoj 28.01.2020.godine donosi

Z A K LJ U Č A K

1. Prima se k znanju Informacija o stanju bezbjednosti na području Općine Žepče za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj:01-03-07/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta općine Žepče i člana 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće na svojoj 32. sjednici održanoj 28.01.2020.godine donosi

Z A K LJ U Č A K

1. Usvaja se Izvješće o implementaciji Ugovora o pružanju javnih vodnih usluga (PSA) za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj:01-21-13/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Na osnovu člana 23. Statuta općine Žepče i člana 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće na svojoj 32. sjednici održanoj 28.01.2020.godine donosi

Z A K LJ U Č A K

1. Usvaja se izvod iz Zapisnika sa 31.sjednice Općinskog vijeća održane 19.12.2019.godine.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj:01-04-09/20 PREDSJEDAVAJUĆI

Datum, 30.01.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

S A D R Ž A J

* Program rada Općinskog vijeća Žepče za 2020.godinu
* Odluka o usvajanju modela o utvrđivanju cijena vode
* Odluka o izmjeni Odluke
* Odluka o izradi Programa kapitalnih investicija Općine Žepče za period 2020-2024
* Odluka o pretpostavkama, principima i načinu izrade PKI 2020-2024
* Odluka o načinu i proceduri ažuriranja Programa kapitalni investicija Općine Žepče
* Odluka o usvajanju parcijalne izmjene Urbanističkog plana Begov Han
* Zaključak-broj:01-04-05/20
* Zaključak-broj:01-04-06/20
* Zaključak-broj:01-03-07/20
* Zaključak-broj:01-21-13/20